Diari Oficial de la Generalitat Valenciana


Sumari del DOGV 3393, del 15-12-1998 (1998/10104)

ORDRE de 8 d'octubre de 1998, de la Conselleria de Cultura, Educació i Ciència, per la qual s'atribueix la denominació específica d'Arabista Ribera a l'Institut d'Educació Secundària de Carcaixent.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3393

Data del DOGV
:   15-12-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/10096


Data del document
:   08-10-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 8 d'octubre de 1998, de la Conselleria de Cultura, Educació i Ciència, per la qual s'atribueix la denominació específica d'Arabista Ribera a l'Institut d'Educació Secundària de Carcaixent. [1998/M10092]
  
El Consell Escolar de l'Institut d'Educació Secundària de Carcaixent va aprovar, amb data 19 de febrer de 1997, sol·licitar per a l'esmentat centre la denominació específica d'Arabista Ribera. Aquesta proposta fou informada favorablement per la Consell Escolar Municipal i per la Inspecció Educativa de la Direcció Territorial de Cultura i Educació de València.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el Consell Escolar podrà proposar a la citada Conselleria la denominació específica, després de l'informe favorable previ del Consell Escolar Municipal o, si no n'hi ha, del Ple de l'Ajuntament corresponent.
  
En virtut d'això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià, ordene:
  
Concedir la denominació específica d'Arabista Ribera a l'Institut d'Educació Secundària de Carcaixent, amb el codi 82855482.
  
Disposició addicional
  
Aquesta disposició s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
Aquesta ordre entrarà en vigor el dia següent de la seua publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, podrà interposar-se recurs contenciós administratiu, que requerirà la comunicació prèvia a l'òrgan que va dictar l'acte impugnat, segons el que estableix l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors a partir del dia següent de la seua publicació de l'ordre en el Diari Oficial de la Generalitat Valenciana, d'acord amb el que preveu l'article 58.3 de la Llei de la Jurisdicció Contenciosa Administrativa.
  
València, 8 d'octubre de 1998
  
El conseller de Cultura, Educació i Ciència,
  
FRANCISCO CAMPS ORTIZ